Քրիստոֆեր Նկունկու

**Քրիստոֆեր Նկունկու** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Պարի Սեն-Ժերմեն
Նկունկուն Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը 2015 թվականի դեկտեմբերի 8-ին՝ փոխարինելով Լուկաս Մոուրային Չեմպիոնների Լիգայի խմբային փուլի Շախտյոր Դոնեցկի դեմ խաղում։ Դեկտեմբերի 22-ին Նկունկուն 3 տարվա պայմանագիր կնքեց ակումբի հետ։ Առաջին հանդիպումը Լիգա 1-ում անցկացրեց 2016 թվականի մարտի 5-ին՝ Մոնպելիեի դեմ խաղում։ Սեպտեմբերի 14-ին ֆրանսիացին երկարաձգեց իր պայմանագիրը Պարի Սեն-Ժերմենի հետ մինչև 2020 թվականը։ Իր առաջին գոլը պրոֆեսիոնալ կարիերայում Նկունկուն խփեց 2017 թվականի հունվարի 7-ին՝ Ֆրանսիայի գավաթի Բաստիայի դեմ խաղում։ Լիգա 1-ում առաջին գոլը խփեց մարտի 12-ին՝ Լորյանի դեմ խաղում։ 2016-17 մրցաշրջանում Նկունկուն անցկացրեց 16 հանդիպում՝ դառնալով 2 գոլի և 2 գոլային փոխանցման հեղինակ, իսկ ՊՍԺ-ն հաղթեց Ֆրանսիայի գավաթն ու Ֆրանսիայի լիգայի գավաթը։

2017 թվականի հուլիսի 29-ին Նկունկուն փոխարինեց Մարկո Վեռատտիին Ֆրանսիայի սուպերգավաթի Մոնակոյի դեմ խաղում՝ օգնելով Պարի Սեն-Ժերմենին հաղթել 2-1 հաշվով և նվաճել գավաթը։ 2018 թվականի մարտի 3-ին ֆրանսիացին գոլի հեղինակ դարձավ Տրուայի դեմ խաղում։ Մարտի 10-ին Նկունկուն դուբլ ձևակերպեց Մեցի դեմ խաղում։ Մայիսի 4-ին նա գոլ խփեց Ամյենի դեմ խաղում, իսկ հանդիպումն ավարտվեց 2-2 հաշվով։ 2017-18 մրցաշրջանում Նկունկուն անցկացրեց 27 հանդիպում՝ դառնալով 5 գոլի հեղինակ, իսկ Պարի Սեն-Ժերմենը տեղական տրեբլ նվաճեց՝ հաղթելով Ֆրանսիայի գավաթը, Ֆրանսիայի լիգայի գավաթը և Ֆրանսիայի առաջնությունը։

2018 թվականի օգոստոսի 4-ին Նկունկուն թիմի մեկնարկային կազմում խաղադաշտ դուրս եկավ Ֆրանսիայի սուպերգավաթի Մոնակոյի դեմ խաղում՝ այս խաղում դառնալով գոլի հեղինակ և օգնելով իր թիմին նվաճել գավաթը։ Սեպտեմբերի 29-ին ֆրանսիացին գոլ խփեց Նիսի դեմ խաղում, իսկ հանդիպումն ավարտվեց 3-0 հաշվով։ 2019 թվականի փետրվարի 23-ին Նկունկուն գոլի և գոլային փոխանցման հեղինակ դարձավ Նիմ Օլիմպիկի դեմ խաղում։ Ապրիլի 27-ին նա փոխարինեց Մուսա Դիաբիին Ֆրանսիայի գավաթի եզրափակչի Ռենի դեմ խաղում և չիրացրեց վերջին 11-մետրանոցը, ինչի պատճառով Պարի Սեն-Ժերմենը պարտվեց հետխաղյա 11-մետրանոցների հարվածաշարում։ 2018-19 մրցաշրջանում ՊՍԺ-ն կրկին հաղթեց Ֆրանսիայի առաջնությունը։ Ակումբի կազմում Նկունկուն անցկացրեց 78 հանդիպում՝ դառնալով 11 գոլի և 4 գոլային փոխանցման հեղինակ։

### ՌԲ Լայպցիգ
2019 թվականի հուլիսի 18-ին Նկունկուն 5 տարվա պայմանագիր կնքեց ՌԲ Լայպցիգի հետ։ Ակումբը նրա համար վճարեց 15 միլիոն եվրո։ Իր դեբյուտը նշեց օգոստոսի 11-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Օսնաբրյուկի դեմ խաղում։ Առաջին հանդիպումը Բունդեսլիգայում անցկացրեց օգոստոսի 18-ին՝ փոխարինելով Տիմո Վերներին Ունիոն Բեռլինի դեմ խաղում և այս խաղում դառնալով գոլի հեղինակ։

## Միջազգային կարիերա
Նկունկուն ծնվել է Ֆրանսիայում և ունի Կոնգոյի Դեմոկրատական Հանրապետության արմատներ։ Նա ներկայացրել է Ֆրանսիան տարբեր տարիքային երիտասարդական հավաքականներում։ 2017 թվականին Նկունկուն մինչև 20 տարեկանների հավաքականի կազմում մասնակցեց աշխարհի առաջնությանը, որտեղ Ֆրանսիան դուրս մնաց 1/8 եզրափակչից՝ 1-2 հաշվով պարտվելով Իտալիային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 5-ի դրությամբ*

## Նվաճումներ
### Ակումբային
**Պարի Սեն-Ժերմեն**

*Լիգա 1. 2015–16, 2017–18, 2018–19
*Ֆրանսիայի գավաթ. 2015–16, 2016–17, 
*Ֆրանսիայի լիգայի գավաթ. 2015–16, 2016–17, 2017–18
*Ֆրանսիայի սուպերգավաթ. 2015, 2016, 2017, 2018

## Ծանոթագրություններ

## Արտաքին հղումներ
* Նկունկուի պաշտոնական Ֆեյսբուքի էջը
* Նկունկուի պաշտոնական Տվիտերի էջը
* Նկունկուի պաշտոնական Ինստագրամի էջը
* Նկունկուն transfermarkt-ում
* Նկունկուն soccerbase.com-ում
* Նկունկուն WhoScored.com կայքում
* Նկունկուն Պարի Սեն-Ժերմենի պաշտոնական կայքում
* Նկունկուն Լիգա 1-ի պաշտոնական կայքում 
* Նկունկուն ՈՒԵՖԱ-ի պաշտոնական կայքում
* Նկունկուն Ֆրանսիայի ֆուտբոլի ֆեդերացիայի կայքում 

Կատեգորիա:Բունդեսլիգայի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ